《渔歌》
宋代·贺铸

严公桐江上，吕父清渭滨。
出处两能事，寥寥乎若人。
拥蓑芘苙吴侬子，身偶一竿生寄水。
侯庖富馔美鲥鲈，寸鬣分鳞辱刀机。
吾将一钩悬十犍，笑倚扶桑不计年。
鲲鲸怀饵脱相得，坐使东南饫食鲜。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。